Številka: 4110-16/2022-3340-8

Datum: 14. 2. 2022

Na podlagi četrtega odstavka 104. člena Zakona o uresničevanju javnega interesa za kulturo (ZUJIK, Uradni list RS, št. [77/07](http://www.uradni-list.si/1/objava.jsp?sop=2007-01-4066) – uradno prečiščeno besedilo, [56/08](http://www.uradni-list.si/1/objava.jsp?sop=2008-01-2344), [4/10](http://www.uradni-list.si/1/objava.jsp?sop=2010-01-0129), [20/11](http://www.uradni-list.si/1/objava.jsp?sop=2011-01-0822), [111/13](http://www.uradni-list.si/1/objava.jsp?sop=2013-01-4130), [68/16](http://www.uradni-list.si/1/objava.jsp?sop=2016-01-2930), [61/17](http://www.uradni-list.si/1/objava.jsp?sop=2017-01-2916), [21/18](http://www.uradni-list.si/1/objava.jsp?sop=2018-01-0887) – ZNOrg in [3/22](http://www.uradni-list.si/1/objava.jsp?sop=2022-01-0014) – ZDeb) je minister za kulturo v zadevi Javnega poziva za sofinanciranje vlaganj v javno kulturno infrastrukturo lokalnih skupnosti (JP JKI 2022-2023) sprejel naslednji

S K L E P :

Postopek Javnega poziva za sofinanciranje vlaganj v javno kulturno infrastrukturo lokalnih skupnosti (JP JKI 2022-2023), odprt do 20. 2. 2022, se ustavi.

U t e m e l j i t e v :

Javni poziv za sofinanciranje vlaganj v javno kulturno infrastrukturo lokalnih skupnosti (JP JKI 2022-2023) je bil objavljen 21. 1. 2022 na spletnih straneh Ministrstva za kulturo in v Uradnem listu Republike Slovenije. V času od objave javnega poziva je ministrstvo prejelo opozorilo glede nejasnosti v objavljenem javnem pozivu. Graja se nejasnost poziva glede tega, ali gre za sofinanciranje novogradenj (za katere je potrebno gradbeno dovoljenje) ali sofinanciranje gradenj (obnov, za katere ni potrebno gradbeno dovoljenje). Grajana je bila tudi diskriminatornost poziva, saj se skladno z objavljenim pozivom sofinancira samo vlaganja v javno kulturno infrastrukturo v lasti občin, ki je v upravljanju občinskega javnega zavoda, ne pa tudi vlaganj v javno kulturno infrastrukturo v lasti občin, ki ni v upravljanju občinskih javnih zavodov. Neenaka obravnava odvzame možnost sofinanciranja vsem (predvsem majhnim) občinam, ki sploh nimajo javnih zavodov na področju kulture. Ker na drug način navedene nejasnosti in očitne diskriminacije ni bilo mogoče odpraviti, je bilo treba poziv ustaviti. Na podlagi četrtega odstavka 104. člena ZUJIK, ki določa, da minister lahko do izdaje odločb iz 113. in 120. člena ZUJIK ustavi postopek javnega poziva ali javnega razpisa, je minister za kulturo sprejel sklep o ustavitvi postopka javnega poziva JP JKI 2022-2023, ki je bil objavljen na spletnih straneh Ministrstva za kulturo 21. 1. 2022. Sklep o ustavitvi postopka se objavi na spletnih straneh Ministrstva za kulturo <https://www.gov.si/drzavni-organi/ministrstva/ministrstvo-za-kulturo/javne-objave/>, obvestilo o ustavitvi pa v Uradnem listu Republike Slovenije. S sklepom o ustavitvi postopka javnega poziva se obvesti vse občine, ki so podale vlogo na ustavljeni javni poziv. Na javni poziv prispela vloga se na zahtevo stranke vrne.

dr. Vasko Simoniti

minister